কর্মকর্তারা আরও জানান, বর্তমান কমিশন দায়িত্ব নেয়ার পরই স্থানীয় সরকারের নির্বাচনগুলোতেও গুরুত্বের সঙ্গে নেন। পৌরসভা ও ইউনিয়ন পরিষদ নির্বাচনের আইনশৃঙ্খলা পরিস্থিতি নিয়ে কমিশনাররা বিভিন্ন জেলায় মতবিনিময় করেন। পরবর্তীতে কুমিল্লা সিটি করপোরেশন নির্বাচনেও আইনশৃঙ্খলা বাহিনীর বাড়তি সদস্য মোতায়েন করেছিল কমিশন। পাশাপাশি কমিশনের নিরব পর্যবেক্ষকও নিয়োগ করা হয়। বিচ্ছিন ঘটনার মধ্য দিয়ে কুমিল্লা সিটিতে ভোটগ্রহণ হয়। রংপুর সিটি নির্বাচনেও আইনশৃঙ্খলা বাহিনীর অতিরিক্ত সদস্য ও ইসির নিজস্ব পর্যবেক্ষক নিয়োগ দেয়া হয়েছিল। ওই নির্বাচন অত্যন্ত শান্তিপূর্ণ পরিবেশে সম্পন্ন হয়। এতে সব মহলে প্রশংসা পায় কমিশন।